Ehdotus neuvoston direktiiviksi direktiivien 77/99/ETY ja 92/118/ETY muuttamisesta jauhettuun lihaan, lihavalmisteisiin ja tiettyihin muihin eläinperäisiin tuotteisiin sovellettavien sääntöjen osalta /* KOM/96/0068 lopull. - CNS 96/0048 */



Virallinen lehti nro C 110 , 16/04/1996 s. 0009



Ehdotus neuvoston direktiiviksi direktiivien 77/99/ETY ja 92/118/ETY muuttamisesta jauhettuun lihaan, lihavalmisteisiin ja tiettyihin muihin eläinperäisiin tuotteisiin sovellettavien sääntöjen osalta (96/C 110/06) KOM(96) 68 lopull. - 96/0048(CNS) (Komission esittämä 23 päivänä helmikuuta 1996) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että terveyttä koskevista kysymyksistä lihavalmisteiden kaupassa ja tiettyjen muiden eläinperäisten tuotteiden tuotannossa ja markkinoille saattamisessa annetussa neuvoston direktiivissä 77/99/ETY, sellaisena kuin se on saatettuna ajan tasalle 10 päivänä helmikuuta 1992 annetulla neuvoston direktiivillä 92/5/ETY (1) ja viimeksi muutettuna Itävallan, Suomen ja Ruotsin liittymisasiakirjalla, vahvistetaan mahdollisuus käyttää lihavalmisteiden valmistuksessa direktiivin 88/657/ETY 2 artiklassa tarkoitettua lihaa, direktiivi 88/657/ETY kumottiin 1 päivästä tammikuuta 1996 ja korvattiin jauhetun lihan ja lihavalmisteiden tuotannossa ja markkinoille saattamisessa sovellettavista vaatimuksista 14 päivänä joulukuuta 1994 annetulla neuvoston direktiivillä 94/65/EY (2); oikeusvarmuuden takaamiseksi olisi muutettava viittaukset mainittuihin direktiiveihin vastaavasti, vatsalaukkujen, virtsarakkojen ja suolien erityisten tuotantoedellytysten vuoksi niihin olisi tästä lähtien sovellettava erilaista järjestelmää kuin direktiivissä 77/99/ETY on aikaisemmin säädetty ja sisällytettävä ne direktiivin 92/118/ETY liitteeseen II, ja direktiivistä 77/99/ETY olisi poistettava sellaiset säännökset, jotka väliaikaisen luonteensa vuoksi eivät ole enää voimassa, ON ANTANUT TÄMÄN DIREKTIIVIN: 1 artikla Muutetaan direktiivi 77/99/ETY seuraavasti: 1. Poistetaan 2 artiklan b kohdan vi alakohta. 2. Korvataan 2 artiklan d kohdan viidennessä luetelmakohdassa viittaus direktiiviin 88/657/ETY viittauksella direktiiviin 94/65/EY. 3. Muutetaan 3 artiklan A jakson 9 kohta seuraavasti: a) poistetaan a alakohta b) poistetaan sanat "b) 1 päivästä heinäkuuta 1993:" c) i alakohdasta tulee a alakohta ja ii alakohdasta tulee b alakohta. 4. Poistetaan 13 artiklan 1 kohdan c alakohdasta sanat "ja 1 päivään heinäkuuta 1993, liitteessä D määrätty terveystodistus". 5. Korvataan 13 artiklan 1 kohdan viimeisessä alakohdassa viittaus direktiiviin 88/657/ETY viittauksella direktiiviin 94/65/EY. 6. Korvataan liitteessä B olevan III luvun 2 kohdan ensimmäisessä luetelmakohdassa viittaus direktiiviin 88/657/ETY viittauksella direktiiviin 94/65/EY. 7. Poistetaan liitteessä C oleva III luku. 2 artikla Lisätään direktiivin 92/118/ETY liitteessä II olevaan 2 lukuun luetelmakohta seuraavasti: "- pestyjen, suolattujen, kuivattujen ja/tai kuumennettujen vatsalaukkujen, virtsarakkojen ja suolien tuotantoon, markkinoille saattamiseen ja tuontiin". 3 artikla 1. Jäsenvaltioiden on saatettava voimaan tämän direktiivin noudattamisen edellyttämät lait, asetukset ja hallinnolliset määräykset 1 päivään kesäkuuta 1996 mennessä. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 4 artikla Tämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä. 5 artikla Tämä direktiivi on osoitettu kaikille jäsenvaltioille. (1) EYVL N:o L 57, 2.3.1992, s. 1 (2) EYVL N:o L 368, 31.12.1994, s. 10